5 Kenmerke van 'n emosioneel intelligente onderwyser - Skoleondersteuningsentrum
Emosioneel-intelligente onderwysers het "gelukkige klaskamers" (1)
Deur Marie Grabe van die Genootskap van Regte Afrikaanse Taalonderwysers (GeRAT)
Leerders leef in 'n tyd van verwarring! Negatiewe dinge gebeur elke dag om hulle óf met hulle … As 'n emosioneel-intelligente onderwyser moet jý die verwarring in jou Afrikaans Huistaal-klaskamer sover moontlik vir hulle "uit"-balanseer!
Hoe lyk 'n Emosioneel-intelligente onderwyser se profiel?
Identifiseer en verstaan jou eie emosionele sterk- en swakpunte en die effek daarvan op ander.
Die vermoë om jou skadelike emosies betyds te beheer en tot positiewe optrede/gedagtes te herlei.
Reik na leerders, ouers en kollegas uit deur gemeenskaplike belange, luister goed, bou verhoudinge en skep vertroue.
Die vermoë om jouself te motiveer en jou leerders dan daardeur inspireer om mylpale te bereik.
Toon begrip vir leerders se wisselende emosies en lei hulle tot emosionele volwassenheid.
Emosies moet van gevoelens onderskei word. Emosies is 'n normale verskynsel en 'n fisiese ervaring wat algemeen voor kom. Emosies kan aan iemand se "lyftaal gelees" word. Daarteenoor word gevoelens individueel/subjektief ervaar en dit lei tot die wyse waarop 'n onderwyser op sy of haar emosies sal reageer, of nie sal reageer nie.
Skadelike emosies wat 'n "gelukkige klaskamer" sal skend, is:
woede, afkere, apatie, vrese en angste
Deur "woede" kan iemand se gesig rooi word en reageer deur te skree.
Opbouende emosies wat 'n "gelukkige klaskamer" kan skep, is:
vreugde, empatie, vertroue, liefde en passie
Deur "vreugde" kan iemand se oë blink en reageer deur te lag.
Volgens Daniel Coleman (Emotional Intelligence: Why it can matter more than IQ) reageer die "emosionele brein" baie vinniger op gebeure as die "denkende brein". Om dié rede is die selfregeluering van emosies van belang en behoort ontwrigtende impulse en buie herken, beheer en doelgerig herlei te word. Binne die "klein kosmos" van 'n klaskamer is onderwysers voortdurend in konstante interaksie met leerders wat 'n voortdurende wisselwerking van emosies sal meebring. Dit is in dié dinamiese omgewing waar 'n emosioneel-intelligente onderwyser sy of haar leerders met sy eie sosiale vaardighede kan motiveer tot beter prestasie en ook verhoudinge met empatie laat ontwikkel.
Individuele lidmaatskap per onderwyser per jaar (skool betaal) – R239 Individuele lidmaatskap per onderwyser per jaar (betaal self) – R409